Un século de revolucións

- Un século de revolucións
- 1 - Introdución
- 2 - Secuencia de contidos e actividades
  - 2.1 As revolucións políticas (1776-1848)
    - 2.1.1 A guerra de independencia dos EEUU
    - 2.1.2 A Revolución Francesa
    - 2.1.3 Liberalismo e nacionalismo
  - 2.2 España no século XIX: a construción dun réxime liberal
    - 2.2.1 Reinado de Fernando VII: o retorno e o final do absolutismo
    - 2.2.2 A construción dun Estado liberal: o reinado de Isabel II (1833-1868)
    - 2.2.3 Sexenio democrático (1868-1874)
    - 2.2.4 Restauración monárquica (1874-1898)
  - 2.3 Galicia no século XIX
  - 2.4 Resumo de contidos
- 3. Actividades complementarias
- 4. Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
  - 5.3 Solucións ós exercicios de autoavaliación
- 6. Glosario
- 7. Bibliografía e recursos

« Anterior | Seguinte »

# 6. Glosario

D | Dereitos humanos | Dereitos inherentes a todos os seres humanos, sen distinción ningunha de nacionalidade, lugar de residencia, sexo, orixe nacional ou étnica, cor, relixión, lingua, etc. Estes dereitos reflicten o conxunto de valores admitidos por toda a cidadanía, que permite a convivencia pacífica e o desenvolvemento xeral.
Dereitos inalleables | Os que ninguén nos pode quitar (por exemplo, o dereito á vida).
Dereitos naturais | Base da lexitimidade política. Un poder é lexítimo cando respecta os dereitos naturais dos membros da colectividade. Estes dereitos son inherentes á persoa e superiores a calquera obriga política. Son os de liberdade, igualdade e propiedade. A liberdade garante todos os dereitos (liberdade de opinión, de pensamento, de conciencia, de expresión, ...). A igualdade supón que todos os cidadáns gozan das mesmas condicións para os dereitos naturais. A propiedade permítelle ao cidadán alcanzar a felicidade por medio de iguais oportunidades no terreo económico.
Directorio | Réxime moderado que mantivo as conquistas esenciais da Revolución. Poder executivo en cinco membros.

E | Estado de dereito | País que se rexe por unha constitución, que garante as liberdades, os dereitos e os deberes da cidadanía.
Estado federal | Confederación de estados autónomos que depende dun poder central.

L | Liberalismo político | É unha filosofía política que afunde as súas raíces no racionalismo do século XVIII e dá os seus principais froitos no século XIX. Nace como reacción contra o Antigo Réxime, cuxa organización política, económica e social pretende derrocar. Busca a súa substitución por unha sociedade nova, baseada nos principios do liberalismo: un Estado baseado na defensa das liberdades individuais, na promulgación dunha constitución, na separación de poderes, na aconfesionalidade e no ensino laico.

N | Nación | Comunidade de individuos con lingua e cultura comúns que reclaman o dereito á autodeterminación e a decidir o seu destino político.

O | Orde privilexiada | Encadra a nobreza e o alto clero (segundo e primeiro estado).

R | Restauración | Período da historia europea comprendido desde a caída de Napoleón (1815) ata mediados do século XIX (1848). Restableceu o absolutismo e o mapa de Europa anterior á Revolución Francesa. En España denomínase Restauración o período posterior á Primeira República, no que se restableceu a monarquía na persoa de Afonso XII.
Revolución política | Cambio brusco e rápido do sistema político e das ideas de goberno.

S | Soberanía popular | O poder emana do pobo, que o exerce por medio do sufraxio universal.

T | Terceiro Estado | Tamén chamado o común, en oposición ao primeiro (clero) e ao segundo (nobreza). Abranguía todos os individuos que non pertencían aos estamentos privilexiados. Sobre eles recaía o peso dos impostos.

X | Xirondinos | Representantes da burguesía moderada, defensores da descentralización administrativa e da república. Foron moi activos na segunda fase da revolución (Convención Xirondina).
Xacobinos | Tiveron a súa maior forza en París, contaron co apoio das clases populares urbanas (sans-cullottes). Moi activos na segunda fase da revolución (Convención Xacobina). Encabezaron a época do terror.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »