Un século de revolucións

- Un século de revolucións
- 1 - Introdución
- 2 - Secuencia de contidos e actividades
  - 2.1 As revolucións políticas (1776-1848)
    - 2.1.1 A guerra de independencia dos EEUU
    - 2.1.2 A Revolución Francesa
    - 2.1.3 Liberalismo e nacionalismo
  - 2.2 España no século XIX: a construción dun réxime liberal
    - 2.2.1 Reinado de Fernando VII: o retorno e o final do absolutismo
    - 2.2.2 A construción dun Estado liberal: o reinado de Isabel II (1833-1868)
    - 2.2.3 Sexenio democrático (1868-1874)
    - 2.2.4 Restauración monárquica (1874-1898)
  - 2.3 Galicia no século XIX
  - 2.4 Resumo de contidos
- 3. Actividades complementarias
- 4. Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
  - 5.3 Solucións ós exercicios de autoavaliación
- 6. Glosario
- 7. Bibliografía e recursos

« Anterior | Seguinte »

# 5.2 Solucións das actividades complementarias

S23.

Considerada a constitución escrita máis antiga, recoñece a separación de poderes; un sistema político republicano, con amplos poderes para o presidente e unha estrutura federal. Cada Estado ten o seu propio Goberno, con competencias en asuntos de policía, xustiza, ensino, etc. Por riba deles está o Goberno Federal, con competencias en asuntos exteriores, defensa, finanzas, moeda, ... Complétase cunha Declaración de Dereitos, que garante a liberdade de relixión, prensa, expresión, xuntanza, petición e o dereito a ser xulgado por un xurado.

S24.

Feito representado | David: Xuramento do Xogo da Pelota. Sala dos Menus- Plaisirs, en Versalles.
En que momento? | Maio de 1789, o rei reúne os Estados... é o preludio da Revolución.
Causas do feito. | A grande crise financeira polas débedas do Estado, a falta de alimentos e a suba de prezos, o excesivo gasto da Corte e o Goberno, e un sistema fiscal arcaico, que só obrigaba o Terceiro Estado a contribuír economicamente. O rei pretendía obrigar a todos os estamentos a contribuír cos impostos.
Acordos tomados. | Desaparición da organización xurídica estamental e pon o fin á monarquía absolutista. É un compromiso de dotar a Francia dunha constitución.
Conversión en Asemblea Nacional | Os privilexiados querían un voto por estamento e o Terceiro Estado un voto por persoa, proposta que fracasou, polo que o Terceiro Estado se separou, reuníndose no “Xogo da Pelota”. Acórdase a desaparición dos estamentos e a creación dunha Asemblea única en representación de todo o pobo. Siéyes propón que sexa definida como Asemblea Nacional.
Consecuencias. | O levantamento popular, a Toma de La Bastille e o inicio da Revolución Francesa, considerado o punto de partida da historia contemporánea.
Desenvolvemento . | Sucesión no poder dos xirondinos moderados e xacobinos exaltados; ascensión ao poder de Napoleón Bonaparte, ...
Personaxes da imaxe. | Mirabeau (de pé, á dereita tapado polo home que prega, un dos heroes de 1789, que logo foi considerado un traidor). Bailley (personaxe ao que todos miran e dirixen os seus brazos. El ergue o brazo tentando calar ao público e ler a declaración); tres cregos (1 cartuxo e outro protestante) apértanse; Robespierre (primeiro plano á dereita, de pé coas mans sobre o peito); o único opositor ao xuramento, Martin-Dauch, sentado á dereita de todo, contraído; o home vestido de branco, tras Robespierre, é un amigo do pintor que non participou no acto; tamén incluíu os seus fillos, na primeira ventá da dereita.

S25.

- Vitorias de Maxenta e Solferino (xuño de 1859 - Italia).
- Nacemento do Segundo Reich (18 de xaneiro de 1871 - Alemaña).
- Creación da Confederación Xermánica (1867 - Alemaña).

- Batalla de Sadowa (3 de xullo de 1866 - Alemaña).
- Anexión dos Estados Pontificios ao reino de Italia (20 de setembro de 1870).
- Anexión de Venecia ao reino de Italia (3 de outubro de 1866 - Italia).
- Batalla de Sedán (1 de setembro de 1870 - Alemaña).
- O reino de Piemonte-Sardeña adquire Lombardía (1859-1861. Italia).
- Unión alfandegueira Prusia-outros estados (1 de xaneiro de 1834 -Alemaña).
- Conquista do reino das dúas Sicilias por Garibaldi (1860 - Italia).

S26.

Constit. | Ideoloxía | Soberanía | Separacións de poderes | Dereitos, deberes e liberdades
1812 | Liberal. Nas Cortes de Cádiz reuníronse e acordaron a constitución: absolutistas ou conservadores, liberais jovellanistas | Nacional | – Executivo: Rei | Liberdade de prensa (parcial); contribución única para todos os sectores sociais; dereitos individuais: igualdade ante a lei, inviolabilidade de domicilio, liberade de imprenta, propiedade individual, educación elemental. Sufraxio universal masculino. Deberes: obediencia á lei, respecto á autoridade, contribución á Facenda, defensa da patria.
– Lexislativo: Cortes
– Xudicial: Tribunais de xustiza.
1837 | Consenso entre os moderados e os progresistas | Das Cortes e do rei. O rei | – Executivo: o rei nomea o goberno. | Afírmanse os dereitos individuais (asociación o de imprenta, con condicións); permisividade relixiosa. O Estado manterá o culto pola desamortización.
– Lexislativo: Cortes bicamerais.
– Xudicial: en teoría conserva a súa independencia.
1845 | Liberal moderada | Das Cortes (dúas cámaras: Congreso e Senado) co rei. | – Non se recoñece separación de poderes | Estado confesional. Considerada unha reforma da de 1837, conserva os mesmos dereitos que aquela.
1869 | Progresista. Considerada a primeira constitución democrática. | Soberanía Nacional | – Executivo: Monarca | Avanzada declaración de dereitos individuais para todos. Sufraxio universal masculino, liberdade de imprenta e de culto, de asociación, ... Abolición dos señoríos.
– Lexislativo: As Cortes
– Xudicial: Tribunais de Xustiza
1876 | Conservadora | Compartida entre o rei e as Cortes. | – Executivo: a Coroa nomea presidente e ministros | Limitados polas leis ordinarias. Sufraxio censatario; en 1890 pasa a ser universal masculino. Estado confesional católico, aínda que se toleran outras relixións.
– Lexislativo: Cortes bicamerais e Rei
– Xudicial: Xuíces elixidos por oposicións.

S27.

Reflicten o bipartidismo e as quendas de partidos, coas caricaturas de Cánovas e Sagasta (comendo o caldo gordo... vivindo de repartirse o poder, mentres traballa o pobo esquecido, reflectido na moza. O sistema consistía en que os dous grupos políticos establecían quendas ordenadas de reparto do poder: ambos eran monárquicos e procapitalistas. O sistema era un engano, unha falsificación dos resultados electorais; o seu obxectivo era impedir que os partidos obreiros e republicanos chegaran ao poder. O sistema parlamentario e as eleccións eran ficción, pois o rei encargaba alternativamente a formación de goberno aos dous partidos; quen convocaban eleccións gañábaas e relevaba no poder ao outro. O creador do sistema foi Antonio Cánovas del Castillo.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »