Un século de revolucións

- Un século de revolucións
- 1 - Introdución
- 2 - Secuencia de contidos e actividades
  - 2.1 As revolucións políticas (1776-1848)
    - 2.1.1 A guerra de independencia dos EEUU
    - 2.1.2 A Revolución Francesa
    - 2.1.3 Liberalismo e nacionalismo
  - 2.2 España no século XIX: a construción dun réxime liberal
    - 2.2.1 Reinado de Fernando VII: o retorno e o final do absolutismo
    - 2.2.2 A construción dun Estado liberal: o reinado de Isabel II (1833-1868)
    - 2.2.3 Sexenio democrático (1868-1874)
    - 2.2.4 Restauración monárquica (1874-1898)
  - 2.3 Galicia no século XIX
  - 2.4 Resumo de contidos
- 3. Actividades complementarias
- 4. Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
  - 5.3 Solucións ós exercicios de autoavaliación
- 6. Glosario
- 7. Bibliografía e recursos

« Anterior | Seguinte »

# 2.2 España no século XIX: a construción dun réxime liberal

A invasión francesa e a posterior loita contra o invasor desencadearon en España a crise do Antigo Réxime. A guerra provocou o afundimento de todas as institucións da monarquía absoluta e deu entrada ás ideas liberais.

Napoleón pactara con Godoy, primeiro ministro do rei Carlos IV (1788-1808) a invasión de Portugal e a repartición do seu territorio no tratado de Fontainebleau (1807). Cando as tropas franceses entraron en España, Napoleón esixiu fixar a fronteira con Francia no Ebro e a apertura do comercio americano aos buques galos.

No entanto, o príncipe de Asturias, Fernando VII, conspiraba no motín de Aranjuez para lle usurpar o trono a seu pai, Carlos IV. O rei pediulle axuda a Napoleón, quen convocou os dous na Baiona francesa; nesta vila, Napoleón convenceu a ambos os dous, a cambio de amplos dominios en Francia e da conservación dos seus títulos, de que lle traspasasen o poder. Tras as abdicacións de Baiona, Napoléon nomeou a seu irmán, Xosé Bonaparte, novo rei de España.

A ocupación francesa provocou a rebelión popular. Iniciouse coa insurrección do pobo de Madrid o 2 de maio de 1808, que foi reprimida brutalmente polos franceses (Goya: Carga dos mamelucos e Fusilamentos do 3 de maio) e deu comezo á Guerra de Independencia.

Para organizar minimamente a resistencia, creáronse xuntas, integradas nunha Xunta Suprema Central, mentres se actuaba militarmente a través de guerrillas

Durante a guerra reuníronse en Cádiz as Cortes. Na súa maioría estaban formadas por representantes que defendían as ideas do liberalismo. Como representantes de España, redactaron unha constitución, a Constitución de 1812, guiada polos principios do liberalismo político: soberanía nacional, división de poderes, sufraxio universal masculino e unha declaración de dereitos. Por outra banda, desenvolveron toda unha serie de leis co obxectivo de abolir o Antigo Réxime.

A Guerra de Independencia rematou en 1813. Aínda que se conseguiu expulsar o exército francés, non foi posible aplicar en España o aprobado en Cádiz. O escaso peso político dos liberais españois e a organización dos absolutistas permitiu a imposición do réxime absolutista cando volveu Fernando VII, o Desexado, ao trono español.

El 2 de Mayo de 1808 en Madrid: la lucha de los Mamelucos, Francisco de Goya, Museo del Prado - Dominio público

Licenciado baixo a Creative Commons Attribution Non-commercial Share Alike License 3.0

« Anterior | Seguinte »